লালগোলায় আশার আলো, শীঘ্রই চালু হতে চলেছে ফায়ার স্টেশন পরিষেবা

মুর্শিদাবাদ: অপেক্ষার অবসান! এবার লালগোলাবাসীর দীর্ঘদিনের দাবি পূরণের পথে। খুব শীঘ্রই চালু হতে চলেছে লালগোলার ফায়ার স্টেশন (Fire Station in Lalgola)। মঙ্গলবার এই প্রকল্পের কাজ খতিয়ে দেখতে পরিদর্শনে আসেন বহরমপুর ফায়ার অফিসার ইনচার্জ মলয় মজুমদার।

সূত্রের খবর, বহরমপুর ফায়ার অফিসার ইনচার্জ ছাড়াও এদিন উপস্থিত ছিলেন লালগোলার বি.এল.আর.ও (BLRO) ফকরুউদ্দিন আহমেদ, পিডব্লিউডি-র জুনিয়র ইঞ্জিনিয়ার (PWD Junior Engineer) সৌমেন সরকার এবং জেলা পরিষদের সদস্য মোতাহর হোসেন (রিপন)।

আরও পড়ুন: রাইটার্সের সামনে সেনাবাহিনীর গাড়ি আটকাল কলকাতা পুলিশ

ফায়ার স্টেশনের পরিষেবা (Fire Station Service) চালুর দিনক্ষণ ঘোষণা না হলেও, প্রশাসনের তরফে আশ্বাস মিলেছে দেরি নয়। খুব শীঘ্রই লালগোলার মানুষ ফায়ার সার্ভিসের আধুনিক পরিষেবা পাবেন। এই ফায়ার স্টেশন চালু হলে লালগোলা ও আশপাশের বিস্তীর্ণ এলাকার মানুষ উপকৃত হবেন। অগ্নিকাণ্ড বা জরুরি পরিস্থিতি মোকাবিলায় (Emergency Situation) দ্রুত ব্যবস্থা নেওয়া সম্ভব হবে।

দেখুন অন্য খবর